ΠΕΡΙΕΧΟΜΕΝΑ
ΑΠΟΦΑΣΕΙΣ
Προσθήκη προσωνυμίας σχολικής μονάδας
Πρωτοβάθμιας Εκπαίδευσης.
Προσθήκη προσωνυμίας σχολικής μονάδας
Πρωτοβάθμιας Εκπαίδευσης.
Καθιέρωση υπερωριακής απογευματινής απασχόλησης και υπερωριακής απασχόλησης κατά τις νυκτερι-
νές ώρες, Κυριακές και εξαιρέσιμες ημέρες με αμοιβή,
για το προσωπικό του προγράμματος Δακοκτονίας
έτους 2024 στην Περιφερειακή Ενότητα Αρκαδίας.
Μεταβολή του γνωστικού αντικειμένου μέλους
ΔΕΠ της βαθμίδας του Αναπληρωτή Καθηγητή,
Φωτεινής Αντωνίου.
Μεταβολή γνωστικού αντικειμένου Δρόσου
Χρήστου, μέλους ΕΔΙΠ.
Μεταβολή γνωστικού αντικειμένου του Παναγιώτη Εσκιτζή του Ευστρατίου, Επίκουρου Καθηγη-
τή στο Τμήμα Μαιευτικής της Σχολής Επιστημών
Υγείας του Πανεπιστημίου Δυτικής Μακεδονίας.
Έγκριση κατάργησης εργαστηρίου στο Τμήμα
Μηχανολόγων Μηχανικών της Πολυτεχνικής Σχολής του Πανεπιστημίου Δυτικής Μακεδονίας με
τίτλο «Εργαστήριο Μηχανικής Ενεργειακών Συστημάτων και Αντιρρυπαντικών Τεχνολογιών».
Καθορισμός του αριθμού των προσφερόμενων
θέσεων φοίτησης στο Διιδρυματικό Πρόγραμμα
Μεταπτυχιακών Σπουδών «Επιστήμες της Αγωγής:
Ειδική Αγωγή και Εκπαίδευση Ατόμων με Προβλήματα Προφορικού και Γραπτού λόγου» του Ελληνι-
κού Ανοικτού Πανεπιστημίου και του Πανεπιστημίου Θεσσαλίας για το ακαδημαϊκό έτος 2024-2025.
Αναγνώρισις συστάσεως της Ενορίας του Ιερού
Ναού Αγίου Νικολάου χωρίου Αγίου Γεωργίου
Δομοκού της Ιεράς Μητροπόλεως Φθιώτιδος,
συμφώνως προς το άρθρον 25 του ν. 4301/2014.
Καθιέρωση υπερωριακής απασχόλησης μονίμου
υπαλλήλου του Μουσείου Νεοελληνικής Τέχνης,
Δήμου Ρόδου.
ΑΠΟΦΑΣΕΙΣ
Αριθμ. Φ10/ΣΚ/38106/Δ1
(1)
Προσθήκη προσωνυμίας σχολικής μονάδας
Πρωτοβάθμιας Εκπαίδευσης.
Η ΥΦΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Την παρ. 2 του άρθρου 6 του Κεφ. Β’ του ν. 2817/2000
«Εκπαίδευση των ατόμων με ειδικές εκπαιδευτικές ανάγκες και άλλες διατάξεις» (Α’ 78).
2. Την παρ. 15 του άρθρου 59 του ν. 3966/2011 «Θεσμικό πλαίσιο των Πρότυπων Πειραματικών Σχολείων,
Ίδρυση Ινστιτούτου Εκπαιδευτικής Πολιτικής, Οργάνωση
του Ινστιτούτου Τεχνολογίας Υπολογιστών και Εκδόσεων
«ΔΙΟΦΑΝΤΟΣ» και λοιπές διατάξεις» (Α’ 118).
3. Το άρθρο 1 «Επωνυμία σχολείων» του π.δ. 79/2017
(Α’ 109).
4. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
5. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
6. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
7. Την υπ’  αρ. 80/05-01-2024 κοινή απόφαση του
Πρωθυπουργού και του Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων στην
Υφυπουργό Παιδείας, Θρησκευμάτων και Αθλητισμού,
Ζωή Μακρή» (Β’ 69).
8. Τo υπ’ αρ. 1918/21-03-2024 έγγραφο της Περιφερειακής Διεύθυνσης Πρωτοβάθμιας και Δευτεροβάθμιας
Εκπαίδευσης Πελοποννήσου.
9. Την υπ’ αρ. 000841/20-03-2024 εισήγηση της Διεύθυνσης Πρωτοβάθμιας Εκπαίδευσης Λακωνίας.
10. Το υπ’ αρ. 9/29-02-2024 πρακτικό συνεδρίασης
του Δημοτικού Συμβουλίου (υπ’ αρ. 45/29-2-2024
απόφασης).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2444
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2444/24.04.2024
11. Το υπ’  αρ. 1/2023-24 πρακτικό του Σχολικού
Συμβουλίου.
12. Την υπ’ αρ. 7/22-01-2024 πράξη του Συλλόγου
Διδασκόντων του 1ου Δημοτικού Σχολείου Σπάρτης.
13. Το γεγονός ότι από την παρούσα απόφαση δεν
προκαλείται δαπάνη σε βάρος του τακτικού Προϋπολογισμού του ΥΠΑΙΘΑ, σύμφωνα με την υπό στοιχεία
Φ.1/Γ/159/31366/Β1/27-03-2024 εισήγηση της Γενικής Διεύθυνσης Οικονομικών Υπηρεσιών του Υπουρ-
γείου Παιδείας, Θρησκευμάτων και Αθλητισμού,
αποφασίζουμε:
Την προσθήκη προσωνυμίας από το σχολικό έτος
2023-2024 και εφεξής της σχολικής μονάδας Πρωτοβάθμιας Εκπαίδευσης, ως ακολούθως:
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ Λακωνίας
Στο 1ο Δημοτικό Σχολείο Σπάρτης προστίθεται η προσωνυμία:
«1ο 12/θ Δημοτικό Σχολείο Σπάρτης - Ηρώ Κωνσταντοπούλου».
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 11 Απριλίου 2024
Η Υφυπουργός
ΖΩΗ ΜΑΚΡΗ
Ι
Αριθμ. Φ10/ΣΚ/38139/Δ1
(2)
Προσθήκη προσωνυμίας σχολικής μονάδας
Πρωτοβάθμιας Εκπαίδευσης.
Η ΥΦΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Την παρ. 2 του άρθρου 6 του Κεφ. Β’ του ν. 2817/2000
«Εκπαίδευση των ατόμων με ειδικές εκπαιδευτικές ανάγκες και άλλες διατάξεις» (Α’ 78).
2. Την παρ. 15 του άρθρου 59 του ν. 3966/2011 «Θεσμικό πλαίσιο των Πρότυπων Πειραματικών Σχολείων,
Ίδρυση Ινστιτούτου Εκπαιδευτικής Πολιτικής, Οργάνωση
του Ινστιτούτου Τεχνολογίας Υπολογιστών και Εκδόσεων
«ΔΙΟΦΑΝΤΟΣ» και λοιπές διατάξεις» (Α’ 118).
3. Το άρθρο 1 «Επωνυμία σχολείων» του π.δ. 79/2017
(Α’ 109).
4. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
5. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
6. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
7. Την υπ’ αρ. 80/05-01-2024 κοινή απόφαση του
Πρωθυπουργού και του Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων στην
Υφυπουργό Παιδείας, Θρησκευμάτων και Αθλητισμού,
Ζωή Μακρή» (Β’ 69).
8. Τo υπ’ αρ. 3189/28-03-2024 έγγραφο της Περιφερειακής Διεύθυνσης Πρωτοβάθμιας και Δευτεροβάθμιας
Εκπαίδευσης Θεσσαλίας.
9. Την υπ’ αρ. 6300/26-03-2024 εισήγηση της Διεύθυνσης Πρωτοβάθμιας Εκπαίδευσης Λάρισας.
10. Το υπ’ αρ. 8/2024 πρακτικό συνεδρίασης του Δημοτικού Συμβουλίου Λαρισαίων (υπ’ αρ. 72 απόφαση).
11. Την υπ’ αρ. 1/15-11-2023 πράξη του Σχολικού
Συμβουλίου και του Συλλόγου Διδασκόντων του 23ου
Δημοτικού Σχολείου Λάρισας.
12. Το γεγονός ότι από την παρούσα απόφαση δεν
προκαλείται δαπάνη σε βάρος του τακτικού Προϋπολογισμού του ΥΠΑΙΘΑ, σύμφωνα με την υπό στοιχεία
Φ.1/Γ/179/34293/Β1/3-4-2024 εισήγηση της Γενικής
Διεύθυνσης Οικονομικών Υπηρεσιών του Υπουργείου
Παιδείας, Θρησκευμάτων και Αθλητισμού, αποφασίζουμε:
Την προσθήκη προσωνυμίας από το σχολικό έτος
2023-2024 και εφεξής της σχολικής μονάδας Πρωτοβάθμιας Εκπαίδευσης, ως ακολούθως:
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΛΑΡΙΣΑΣ
Στο 23ο Δημοτικό Σχολείο Λάρισας προστίθεται η
προσωνυμία:
23ο Δημοτικό Σχολείο Λάρισας «ΕΥΑΓΟΡΑΣ ΠΑΛΛΗΚΑΡΙΔΗΣ».
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 11 Απριλίου 2024
Η Υφυπουργός
ΖΩΗ ΜΑΚΡΗ
Ι
Αριθμ. 109750
(3)
Καθιέρωση υπερωριακής απογευματινής απασχόλησης και υπερωριακής απασχόλησης κατά
τις νυκτερινές ώρες, Κυριακές και εξαιρέσιμες ημέρες με αμοιβή, για το προσωπικό του
προγράμματος Δακοκτονίας έτους 2024 στην
Περιφερειακή Ενότητα Αρκαδίας.
Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Το π.δ. 131/2010 «Οργανισμός της Περιφέρειας Πελοποννήσου» (Α’ 224).
3. Την υπ’ αρ. 123877/2005 (Β’ 775) κοινή απόφαση
των Υπουργών Οικονομίας και Οικονομικών- Αγροτικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2444/24.04.2024
Ανάπτυξης και Τροφίμων με την οποία η διάρκεια των
εργασιών Δακοκτονίας ορίζεται από 1 Μαρτίου μέχρι
31 Δεκεμβρίου κάθε χρόνου.
4. Το άρθρο 10 του ν. 2732/1999 (Α’ 154) σύμφωνα με
το οποίο οι γεωπόνοι που ασχολούνται με το πρόγραμμα
Δακοκτονίας, υποχρεούνται να παρέχουν τις υπηρεσίες
τους και πέραν του κανονικού ωραρίου ή τις Κυριακές
και ημέρες αργίας, εφόσον τούτο επιβάλλεται από υπηρεσιακές ανάγκες.
5. Το άρθρο 20 του ν. 4354/2015 (Α’ 176).
6. Την υπ’ αρ. 158199/21-10-2022 (Β’ 5551) απόφαση
του Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου περί τροπο-
ποίησης - συμπλήρωσης της υπ’ αρ. 144769/14-7-2017
απόφασης του Συντονιστή Α.Δ.Π.Δ.Ε. και Ι. «Καθορισμός
ωραρίου εργασίας σε 24ωρη βάση, καθώς και κατά τις
Κυριακές και εξαιρέσιμες ημέρες των υπαλλήλων που εργάζονται στις ελεγκτικές Υπηρεσίες της Περιφέρειας Πε-
λοποννήσου για το έτος 2017 και εφεξής» (Β’ 2627), όπως
τροποποιήθηκε - συμπληρώθηκε με τις υπ’ αρ. 48217/
20-3-2018 (Β’  1114) και 260498/3-12-2018 (Β’  5562)
όμοιες αποφάσεις.
7. Την υπ’ αρ. 38392/7-2-2024 απόφαση του Περιφερειάρχη Πελοποννήσου για τον ορισμό προσωπικού προ-
γράμματος Δακοκτονίας έτους 2024 στην Περιφερειακή
Ενότητα Αρκαδίας.
8. Την υπ’ αρ. 89135/21-3-2024 απόφαση του Περιφερειάρχη Πελοποννήσου «Μεταβίβαση αρμο-
διοτήτων στον αναπληρωτή Περιφερειάρχη, στους
χωρικούς και θεματικούς Αντιπεριφερειάρχες, στους
εντεταλμένους Περιφερειακούς Συμβούλους και στον
Εκτελεστικό Γραμματέα και παροχή εξουσιοδότησης
υπογραφής, εγγράφων, αποφάσεων και άλλων πράξεων “ΜΕ ΕΝΤΟΛΗ ΠΕΡΙΦΕΡΕΙΑΡΧΗ”, στον εκτελεστι-
κό Γραμματέα και στους Προϊσταμένους των κεντρικών και περιφερειακών υπηρεσιών της Περιφέρειας
Πελοποννήσου».
9. Τις ανάγκες του προγράμματος δακοκτονίας έτους
2024 για υπερωριακή εργασία.
10. Την εγγεγραμμένη πίστωση ύψους 6.000,00€ στον
Ε.Φ. 01.295, ΚΑΕ 0511.0001 της Περιφερειακής Ενότητας
Αρκαδίας.
11. Την εγγεγραμμένη πίστωση ύψους 5.500,00€ στον
Ε.Φ. 01.295, ΚΑΕ 0512.0001 της Περιφερειακής Ενότητας
Αρκαδίας.
12. Την υπ’ αρ. 80247/13-3-2024 απόφαση του Περιφερειάρχη Πελοποννήσου για Δέσμευση Πίστωσης ύψους
6.000,0€ στον Ε.Φ. 01.295, ΚΑΕ 0511.0001 του οικονομικού έτους 2024.
13. Την υπ’ αρ. 62185/22-2-2024 απόφαση του Περιφερειάρχη Πελοποννήσου για Δέσμευση Πίστωσης ύψους
5.000,0€ στον Ε.Φ. 01.295, ΚΑΕ 0512.0001 του οικονομικού έτους 2024, αποφασίζουμε:
1. Κρίνουμε απαραίτητη και εγκρίνουμε την καθιέρωση απογευματινής υπερωριακής εργασίας με αμοι-
βή για τη Διευθύντρια Δακοκτονίας και τους επόπτες
Δακοκτονίας της Περιφερειακής Ενότητας Αρκαδίας, ως
ακολούθως:
α) Για τη Διευθύντρια Δακοκτονίας και την αναπληρώτριά της έως 240 ώρες για απογευματινή εργασία.
β) Για τους δυο Επόπτες Δακοκτονίας και τους αναπληρωτές τους έως 240 ώρες για απογευματινή εργασία.
Σύμφωνα με τις διατάξεις του άρθρου  20 του
ν. 4354/2015 (Α’ 176), ο αριθμός ωρών απογευματινής
υπερωριακής εργασίας με αμοιβή δεν μπορεί να υπερβαίνει τις εκατόν είκοσι (120) ώρες ανά υπάλληλο κατά
το πρώτο εξάμηνο και εκατόν είκοσι (120) ώρες ανά
υπάλληλο κατά το δεύτερο εξάμηνο.
2. Κρίνουμε απαραίτητη και εγκρίνουμε την καθιέρωση υπερωριακής εργασίας με αμοιβή κατά τις νυκτερινές
ώρες, Κυριακές και εξαιρέσιμες ημέρες, για τη Διευθύντρια Δακοκτονίας και τους επόπτες Δακοκτονίας της
Περιφερειακής Ενότητας Αρκαδίας, ως ακολούθως:
α) Για τη Διευθύντρια Δακοκτονίας και την αναπληρώτριά της έως 192 ώρες για εργασία κατά τις νυκτερινές
ώρες, Κυριακές και εξαιρέσιμες ημέρες.
β) Για τους δυο Επόπτες Δακοκτονίας και τους αναπληρωτές τους έως 192 ώρες για εργασία κατά τις νυκτερινές
ώρες, Κυριακές και εξαιρέσιμες ημέρες.
Σύμφωνα με τις διατάξεις του άρθρου  20 του
ν. 4354/2015 (Α’ 176), ο αριθμός ωρών νυχτερινής υπερωριακής εργασίας με αμοιβή δεν μπορεί να υπερβαίνει
τις ενενήντα έξι (96) ώρες ανά υπάλληλο και ανά εξάμηνο, και ο αριθμός ωρών υπερωριακής εργασίας με
αμοιβή Κυριακών και εξαιρέσιμων ημερών δεν μπορεί
να υπερβαίνει τις ενενήντα έξι (96) ώρες ανά υπάλληλο
και ανά εξάμηνο.
3. Με απόφαση του προϊσταμένου της Γενικής Διεύθυνσης Περιφερειακής Αγροτικής Οικονομίας και Κτη-
νιατρικής, θα καθορίζονται οι μήνες της ως άνω υπερωριακής απασχόλησης με αμοιβή και ο αριθμός των
ωρών κατά μήνα για τον κάθε υπάλληλο, ανάλογα με τις
ανάγκες εφαρμογής του προγράμματος Δακοκτονίας.
4. Η απογευματινή υπερωριακή εργασία με αμοιβή
θα εκτελείται όλες τις εργάσιμες ημέρες της εβδομάδας, μετά το πέρας του κανονικού ωραρίου και έως
22ας ώρας.
Υπεύθυνος για την παρακολούθηση και τον έλεγχο
της πραγματικής προσφοράς της προαναφερόμενης
εργασίας είναι η Διευθύντρια Δακοκτονίας.
5. Η νυκτερινή υπερωριακή εργασία με αμοιβή εκτελείται από την 22η ώρα μέχρι και την 6η πρωινή ώρα.
Η ημερήσια υπερωριακή εργασία με αμοιβή που εκτελείται τις Κυριακές και τις εξαιρέσιμες θα εκτελείται από
6ης πρωινής έως 22ης ώρας.
Υπεύθυνος για την παρακολούθηση και τον έλεγχο
της πραγματικής προσφοράς της προαναφερόμενης
εργασίας είναι η Διευθύντρια Δακοκτονίας.
6. Η προκαλούμενη δαπάνη θα καλυφθεί από πιστώσεις του προγράμματος Δακοκτονίας έτους 2024, βάσει
κατανομής του Υπουργείου Εσωτερικών, που έχουν εγγραφεί στον κρατικό προϋπολογισμό του έτους 2024
και αφορούν τους Κεντρικούς Αυτοτελείς Πόρους των
Περιφερειών και συγκεκριμένα από τον Ειδικό Φορέα
295, ΚΑΕ 0511.0001 και ΚΑΕ 0512.001 του προϋπολογισμού της Περιφέρειας Πελοποννήσου (Περιφερειακή
Ενότητα Αρκαδίας).
7. Η συνολική δαπάνη ανέρχεται σε έντεκα χιλιάδες
(11.000,00€) ευρώ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2444/24.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 9 Απριλίου 2024
Με εντολή Περιφερειάρχη
Ο Εκτελεστικός Γραμματέας
ΓΕΩΡΓΙΟΣ ΣΠΙΝΟΣ
Ι
Αριθμ. 992
(4)
Μεταβολή του γνωστικού αντικειμένου μέλους
ΔΕΠ της βαθμίδας του Αναπληρωτή Καθηγητή,
Φωτεινής Αντωνίου.
Ο ΠΡΥΤΑΝΗΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. ιζ του άρθρου 15 και του άρθρου 152 του
ν. 4957/2022.
2. Το άρθρο 29 του ν. 4009/2011.
3. Το άρθρο 81 του ν. 5094/2024.
4. Την από 19-2-2024 αίτηση της ενδιαφερόμενης.
6. Την από 21-02-2024 απόφαση της Συνέλευσης του
Παιδαγωγικού Τμήματος Δευτεροβάθμιας Εκπαίδευσης.
7. Το υπ’ αρ.18903/1-3-2024 έγγραφο του Παιδαγωγικού
Τμήματος Δευτεροβάθμιας Εκπαίδευσης, διαπιστώνουμε:
Ότι το γνωστικό αντικείμενο της Φωτεινής Αντωνίου,
μέλους ΔΕΠ της βαθμίδας του Αναπληρωτή Καθηγητή
του Παιδαγωγικού Τμήματος Δευτεροβάθμιας Εκπαίδευσης της Φιλοσοφικής Σχολής του Ιδρύματός μας,
μεταβάλλεται σε «Παιδαγωγική Ψυχολογία των Ατόμων
με Ειδικές Εκπαιδευτικές Ανάγκες».
H πράξη αυτή να δημοσιευθεί στην Εφημερίδα της
Κυβερνήσεως.
Αθήνα, 11 Απριλίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
Αριθμ. 30516
(5)
Μεταβολή γνωστικού αντικειμένου Δρόσου
Χρήστου, μέλους ΕΔΙΠ.
Ο ΠΡΥΤΑΝΗΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις» (Α’ 38).
2. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ιδίως των
άρθρων 15 και 152 αυτού.
3. Τις διατάξεις των άρθρων 75 έως 80 και 108 του
ν. 4727/2020 «Ψηφιακή Διακυβέρνηση (Ενσωμάτωση
στην Ελληνική Νομοθεσία της Οδηγίας (ΕΕ) 2016/2102
και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ)
2018/1972) και άλλες διατάξεις» (Α’ 184).
4. Την υπ’ αρ. 46969/12-5-2023 διαπιστωτική πράξη
του Αντιπρύτανη Έρευνας και Δια Βίου Εκπαίδευσης
σχετικά με την «Εκλογή Πρύτανη του Πανεπιστημίου
Δυτικής Αττικής» (Υ.Ο.Δ.Δ. 454).
5. Την υπ’ αρ. 74268/12-10-2020 απόφαση της Συγκλήτου του Πανεπιστημίου Δυτικής Αττικής «Εσωτερικός
κανονισμός λειτουργίας του Πανεπιστημίου Δυτικής
Αττικής» (Β’ 4621).
6. Την υπ’ αρ. 17481/08-04-2019 διαπιστωτική πράξη
του Προέδρου της Διοικούσας Επιτροπής του Πανεπιστημίου Δυτικής Αττικής σχετικά με τον καθορισμό
του γνωστικού αντικειμένου του Δρόσου Χρήστου,
μέλους κατηγορίας Ε.ΔΙ.Π. του Τμήματος Βιομηχανικής
Σχεδίασης και Παραγωγής της Σχολής Μηχανικών ως
εξής, «Πληροφορική-βιομηχανικά εποπτικά συστήματα ελεγχόμενα από ευρετικούς αλγόριθμους τεχνητής
νοημοσύνης».
7. Την υπ’ αρ. 6/16-02-2023 απόφαση της συνέλευσης
Τμήματος «Κατάρτιση μητρώων γνωστικών αντικειμένων
που θεραπεύει το Τμήμα Μηχανικών Βιομηχανικής Σχεδίασης και Παραγωγής», σύμφωνα με το άρθρο 144 του
ν. 4957/2022 σε συνδυασμό με την υπ’ αρ. 2/20-02-2023
(θέμα 1ο) πράξη της Κοσμητείας της Σχολής Μηχανικών
και την υπ’ αρ. 10/31-08-2023 (Θέμα 2ο) απόφαση της
Συγκλήτου του Πα.Δ.Α.
8. Την υπ’ αρ. 122131/20-12-2023 αίτηση του Δρόσου
Χρήστου προς τη Γενική Συνέλευση του Τμήματος Μηχανικών Βιομηχανικής Σχεδίασης και Παραγωγής, της
Σχολής Μηχανικών του Πα.Δ.Α, σχετικά με την μεταβολή
του γνωστικού του αντικειμένου.
9. Το πρακτικό υπ’ αρ. 32/22-12-2023 (Θέμα 2ο) της
συνέλευσης του Τμήματος Μηχανικών Βιομηχανικής
Σχεδίασης και Παραγωγής, της Σχολής Μηχανικών του
Πα.Δ.Α. με το οποίο εισηγείται για την μεταβολή του γνωστικού του αντικειμένου.
10. Το υπ’ αρ. 122874/22-12-2023 (θέμα 1ο) πρακτικό της συνέλευσης του Τομέα Βασικών Επιστημών και
Εφαρμοσμένων Τεχνολογιών του Τμήματος Μηχανικών
Βιομηχανικής Σχεδίασης και Παραγωγής, της Σχολής
Μηχανικών, σχετικά με την μεταβολή του γνωστικού
αντικειμένου του Δρόσου Χρήστου.
11. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού.
12. Τα στοιχεία του προσωπικού μητρώου του Δρόσου
Χρήστου του Κωνσταντίνου, αποφασίζουμε:
Την μεταβολή του γνωστικού αντικειμένου του
ΔΡΟΣΟΥ ΧΡΗΣΤΟΥ του Κωνσταντίνου, μόνιμου μέλους
της κατηγορίας Εργαστηριακού Διδακτικού Προσωπικού (Ε.ΔΙ.Π.) του Τμήματος Μηχανικών Βιομηχανικής
Σχεδίασης και Παραγωγής, της Σχολής Μηχανικών του
Ιδρύματος, ως εξής:
«Σχεδίαση και Πρωτοτυποποίηση προϊόντων»
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2444/24.04.2024
Η πράξη αυτή να δημοσιευθεί στην Εφημερίδα της
Κυβερνήσεως σύμφωνα με το άρθρο 7 του ν. 3469/2006.
Αιγάλεω, 11 Απριλίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ
Ι
Αριθμ. 4609
(6)
Μεταβολή γνωστικού αντικειμένου του Παναγιώτη Εσκιτζή του Ευστρατίου, Επίκουρου Καθηγη-
τή στο Τμήμα Μαιευτικής της Σχολής Επιστημών
Υγείας του Πανεπιστημίου Δυτικής Μακεδονίας.
Ο ΠΡΥΤΑΝΗΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Το π.δ. 92/2003 «’Ίδρυση Πανεπιστημίου Δυτικής
Μακεδονίας» (Α’ 83).
2. Την υπό στοιχεία 134881α/Β1/23-12-2003 υπουργική απόφαση «Μεταφορά Τμημάτων του Αριστοτελείου
Πανεπιστημίου Θεσσαλονίκης στο Πανεπιστήμιο Δυτικής Μακεδονίας» (Β’ 1975).
3. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρό-
τηση Σχολών στο Πανεπιστήμιο Δυτικής Μακεδονίας»
(Α’ 119).
4. Το άρθρα 13 και 14 του ν. 4610/2019 (Α’ 70) περί
ίδρυσης και μετονομασίας Σχολών και Τμημάτων του
Πανεπιστημίου Δυτικής Μακεδονίας.
5. Το άρθρο 152 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
6. Την υπό στοιχεία Φ.122.1/52519/22/10-05-2023
εγκύκλιο του Υπουργείου Παιδείας και Θρησκευμάτων
«Διευκρινίσεις επί του άρθρου 152 του ν. 4957/2022».
7. Την υπ’ αρ. 4738/11-04-2023 διαπιστωτική πράξη
του Πρύτανη του Πανεπιστημίου Δυτικής Μακεδονίας με
θέμα «Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Δυτικής Μακεδονίας»
(Υ.Ο.Δ.Δ. 381).
8. Το άρθρο 81 του ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερ-
δοσκοπικών παραρτημάτων ξένων πανεπιστημίων και
άλλες διατάξεις» (Α’ 39).
9. Την υπ’ αρ. 7695/30-08-2021 πράξη του Πρύτανη του
Πανεπιστημίου Δυτικής Μακεδονίας περί διορισμού του
Παναγιώτη Εσκιτζή σε θέση μέλους ΔΕΠ βαθμίδας Επίκουρου Καθηγητή με γνωστικό αντικείμενο «Μαιευτική/
Γυναικολογία με έμφαση στη Γυναικολογική Ογκολογία»
(Γ’ 2358) του Τμήματος Μαιευτικής με έδρα την Πτολεμαΐδα της Σχολής Επιστημών Υγείας.
10. Την υπ’ αρ. 928/13-2-2024 αίτηση του Παναγιώτη
Εσκιτζή περί αλλαγής γνωστικού αντικειμένου μετά της
συνημμένης τεκμηρίωσης.
11. Την υπό στοιχεία Z2/196/25-10-2023 απόφαση της
Συγκλήτου του Πανεπιστημίου Δυτικής Μακεδονίας περί
επικαιροποίησης του Μητρώου Γνωστικών Αντικειμένων
του Τμήματος Μαιευτικής.
12. Το απόσπασμα πρακτικών της υπ’ αρ. 5/16.2.2024
συνεδρίασης της Γενικής Συνέλευσης του Τμήματος Μαιευτικής του Πανεπιστημίου Δυτικής Μακεδονίας.
13. Το υπό στοιχεία Φ.122.1/31076/Ζ2/27-03-2024
έγγραφο του Υπουργείου Παιδείας, Θρησκευμάτων
και Αθλητισμού «Επιστροφή εγγράφου», αποφασίζουμε:
Εγκρίνουμε τη μεταβολή γνωστικού αντικειμένου
του Παναγιώτη Εσκιτζή του Ευστρατίου, Επίκουρου
Καθηγητή στο Τμήμα Μαιευτικής της Σχολής Επιστημών Υγείας του Πανεπιστημίου Δυτικής Μακεδονίας
από «Μαιευτική/Γυναικολογία με έμφαση στη Γυναικολογική Ογκολογία» σε «Μαιευτική Γυναικολογία και
Ποιότητα Ζωής» διότι πληρούνται οι προϋποθέσεις του
άρθρου 152 του ν. 4957/2022 (Α’ 141).
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 5 Απριλίου 2024
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
Ι
Αριθμ. 4774
(7)
Έγκριση κατάργησης εργαστηρίου στο Τμήμα
Μηχανολόγων Μηχανικών της Πολυτεχνικής
Σχολής του Πανεπιστημίου Δυτικής Μακεδονίας με τίτλο «Εργαστήριο Μηχανικής Ενερ-
γειακών Συστημάτων και Αντιρρυπαντικών Τεχνολογιών».
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Το π.δ. 92/2003 «Ίδρυση Πανεπιστημίου Δυτικής
Μακεδονίας» (Α’ 83).
2. Τις διατάξεις του π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση
και ανασυγκρότηση Σχολών στο Πανεπιστήμιο Δυτικής
Μακεδονίας» (Α’ 119).
3. Το Κεφάλαιο Γ (άρθρα 13-22 «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του ν. 4610/2019 «Συνέργειες Πανε-
πιστημίων και Τεχνολογικών Εκπαιδευτικών Ιδρυμάτων
και λοιπές διατάξεις εκπαίδευσης» (Α’ 70).
4. Το άρθρο 15 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
5. Το άρθρο 16 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
6. Το άρθρο 46 «Πανεπιστημιακά εργαστήρια Διαδικασία ίδρυσης Σκοπός» του ν. 4952/2022 «Νέοι Ορίζο-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2444/24.04.2024
ντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις»
(Α’ 141).
7. Την περ. β του άρθρου 485 του ν. 4952/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύν-
δεσης των Α.Ε.Ι. με την κοινωνία και λοιπές διατάξεις»
(Α’ 141).
8. Την υπ’ αρ. 3808/2023 πρυτανική πράξη με θέμα
«Διαπιστωτική πράξη συγκρότησης του Συμβουλίου
Διοίκησης του Πανεπιστημίου Δυτικής Μακεδονίας»
(Υ.Ο.Δ.Δ. 251).
9. Την υπ’ αρ. 4738/2023 πρυτανική πράξη με θέμα
«Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Δυτικής Μακεδονίας»
(Υ.Ο.Δ.Δ. 381).
10. Την υπ’ αρ. 249/2023 απόφαση του Πρύτανη με
θέμα «Καθορισμός τομέων ευθύνης και επιμέρους αρμοδιοτήτων που μεταβιβάζονται στους Αντιπρυτάνεις
του Πανεπιστημίου Δυτικής Μακεδονίας - Σειρά αναπλήρωσης του Πρύτανη του Πανεπιστημίου Δυτικής
Μακεδονίας» (Β’ 5479).
11. Την υπ’ αρ. 218/2023 απόφαση του Συμβουλίου
Διοίκησης του Πανεπιστημίου Δυτικής Μακεδονίας με
θέμα «Μεταβίβαση άσκησης αρμοδιοτήτων του Συμβουλίου Διοίκησης στον Πρύτανη του Πανεπιστημίου
Δυτικής Μακεδονίας» (Β’ 5498).
12. Την υπ’ αρ. 1493/2023 (Β’ 6396) απόφαση του Συμβουλίου Διοίκησης στον Πρύτανη του Πανεπιστημίου
Δυτικής Μακεδονίας.
13. Την υπ’ αρ. 2962/2024 απόφαση του Πρύτανη με
θέμα «Καθορισμός τομέων ευθύνης και επιμέρους αρμοδιοτήτων που μεταβιβάζονται στους Αντιπρυτάνεις
του Πανεπιστημίου Δυτικής Μακεδονίας - Σειρά αναπλήρωσης του Πρύτανη του Πανεπιστημίου Δυτικής
Μακεδονίας» (Β’ 433).
14. Την απόφαση της συνέλευσης του Τμήματος
Μηχανολόγων Μηχανικών της Πολυτεχνικής Σχολής
από τη συνεδρίαση υπ’ αρ. 380/14-03-2024.
15. Το απόσπασμα πρακτικού της Συγκλήτου του Πανεπιστημίου Δυτικής Μακεδονίας (υπ’ αρ. 207/10-04-2024
συνεδρίαση).
16. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζει:
Την έγκριση κατάργησης εργαστηρίου στο Τμήμα
Μηχανολόγων Μηχανικών της Πολυτεχνικής Σχολής του
Πανεπιστημίου Δυτικής Μακεδονίας με τίτλο «Εργαστήριο Μηχανικής Ενεργειακών Συστημάτων και Αντιρρυ-
παντικών Τεχνολογιών».
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 11 Απριλίου 2024
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
Αριθμ. 8681
(8)
Καθορισμός του αριθμού των προσφερόμενων
θέσεων φοίτησης στο Διιδρυματικό Πρόγραμμα
Μεταπτυχιακών Σπουδών «Επιστήμες της Αγωγής: Ειδική Αγωγή και Εκπαίδευση Ατόμων με
Προβλήματα Προφορικού και Γραπτού λόγου»
του Ελληνικού Ανοικτού Πανεπιστημίου και του
Πανεπιστημίου Θεσσαλίας για το ακαδημαϊκό
έτος 2024-2025.
Η ΔΙΟΙΚΟΥΣΑ ΕΠΙΤΡΟΠΗ
ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τα άρθρα 15 έως 18, της παρ. 1 το άρθρο 176 και
τα άρθρα 195 και 202 του ν. 5094/2024 «Ενίσχυση του
Δημόσιου Πανεπιστημίου - Πλαίσιο λειτουργίας μη
κερδοσκοπικών παραρτημάτων ξένων πανεπιστημίων
και άλλες διατάξεις» (Α’ 39).
2. Την παρ. 1 του άρθρου 27 του ν. 2083/1992 «Εκσυγχρονισμός Ανώτατης Εκπαίδευσης» (Α’ 159).
3. Το άρθρο 80 και την παρ. 1 του άρθρου 455 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
4. Την υπό στοχεία 134748/Ζ1/31.10.2022 απόφαση
της Υπουργού Παιδείας και Θρησκευμάτων «Ανασυγκρότηση της Διοικούσας Επιτροπής του Ελληνικού
Ανοικτού Πανεπιστημίου κατά το μέρος που αφορά
στα μέλη της περ. α’ της παρ. 1 του άρθρου 10 του
ν. 2552/1997 (Α’ 266) - Ορισμός Προέδρου και Αντιπροέδρων» (Β’ 1021).
5. Την υπό στοιχεία 94151/Ζ1/29.08.2023 απόφαση
του Υπουργού Παιδείας, Θρησκευμάτων και Αθλητισμού
«Ανασυγκρότηση της Διοικούσας Επιτροπής του Ελληνικού Ανοικτού Πανεπιστημίου κατά το μέρος που αφορά
στα μέλη των περ. β’ και γ’ της παρ. 1 του άρθρου 10 του
ν. 2552/1997 (Α’ 266)» (Β’ 897).
6. Το υπό στοιχεία 621/3.12.ακ./27.03.2024 πρακτικό
συνεδρίασης της Διοικούσας Επιτροπής του Ελληνικού
Ανοικτού Πανεπιστημίου.
7. Το γεγονός ότι δεν έχει δημοσιευθεί ο Οργανισμός
και ο Εσωτερικός Κανονισμός του Ιδρύματος.
8. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Τον καθορισμό του αριθμού των προσφερόμενων θέσεων φοίτησης στις 500 στο Διιδρυματικό Πρόγραμμα
Μεταπτυχιακών Σπουδών «Επιστήμες της Αγωγής: Ειδική
Αγωγή και Εκπαίδευση Ατόμων με Προβλήματα Προφορικού και Γραπτού λόγου» του Ελληνικού Ανοικτού
Πανεπιστημίου και του Πανεπιστημίου Θεσσαλίας για
το ακαδημαϊκό έτος 2024-2025, οι οποίες κατανέμονται
ως εξής:
Χειμερινό εξάμηνο 2024-25: 250.
Εαρινό εξάμηνο 2024-25: 250.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2444/24.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 12 Απριλίου 2024
Ο Πρόεδρος
ΙΩΑΝΝΗΣ ΚΑΛΑΒΡΟΥΖΙΩΤΗΣ
Ι
Αριθμ. 1345/822
(9)
Αναγνώρισις συστάσεως της Ενορίας του Ιερού
Ναού Αγίου Νικολάου χωρίου Αγίου Γεωργίου
Δομοκού της Ιεράς Μητροπόλεως Φθιώτιδος,
συμφώνως προς το άρθρον 25 του ν. 4301/2014.
Η ΙΕΡΑ ΣΥΝΟΔΟΣ
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Έχοντες υπόψη:
1. Την παρ. 1 του άρθρου 25 του ν. 4301/2014,
2. την υπ’ αρ. 309/26.3.2024 εισήγησιν του Σεβασμιωτάτου Μητροπολίτου Φθιώτιδος Συμεών,
3. την υπ’ αρ. 473/29.3.2024 γνωμοδότησιν της Νομικής
Υπηρεσίας της Ιεράς Συνόδου της Εκκλησίας της Ελλάδος,
4. την από 2.4.2024 απόφασιν της Διαρκούς Ιεράς Συνόδου, διαπιστούμεν:
Την σύστασιν προ του έτους 1950 του Ιερού Ναού
Αγίου Νικολάου χωρίου Αγίου Γεωργίου Δομοκού της
Ιεράς Μητροπόλεως Φθιώτιδος, με έδραν την Τοπικήν
Κοινότητα Αγίου Γεωργίου, της Δημοτικής Ενότητος Ξυνιάδος, του Δήμου Δομοκού, της Περιφερειακής Ενότη-
τος Φθιώτιδος, της Περιφερείας Στερεάς Ελλάδος, ως
εμφαίνεται: α) Εκ του υπ’ αρ. 043326/3.1.1950 εγγράφου
της Κοινότητος Αγίου Γεωργίου Δομοκού της Νομαρχίας
Φθιώτιδος, β) εκ του υπ’ αρ. 4799/3.4.1961 εγγράφου του
Ταμείου Ασφαλίσεως και Αρωγής Εφημεριακού Κλήρου
Ελλάδος (Τ.Α.Κ.Ε.) και γ) εκ των Διπτύχων της Εκκλησίας
της Ελλάδος (π.χ. του έτους 1972 και 1973).
Η παρούσα διαπιστωτική πράξις να δημοσιευθή εις
την Εφημερίδα της Κυβερνήσεως.
Αθήνα, 2 Απριλίου 2024
Ο Πρόεδρος
† Ο Αθηνών ΙΕΡΩΝΥΜΟΣ
Ι
Αριθμ. 9/2024
(10)
Καθιέρωση υπερωριακής απασχόλησης μονίμου
υπαλλήλου του Μουσείου Νεοελληνικής Τέχνης,
Δήμου Ρόδου.
Η ΠΡΟΕΔΡΟΣ
ΤΟΥ ΜΟΥΣΕΙΟΥ ΝΕΟΕΛΛΗΝΙΚΗΣ ΤΕΧΝΗΣ,
ΔΗΜΟΥ ΡΟΔΟΥ
Έχοντας υπόψη:
1. Το άρθρο 58 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης
- Πρόγραμμα Καλλικράτης» (Α’ 87), τα οποία κατ’ αναλογική εφαρμογή ισχύουν και για τον Πρόεδρο του Δι-
οικητικού Συμβουλίου του Ν.Π.Δ.Δ. των ΟΤΑ Α’ Βαθμού.
2. Το άρθρο 20 του ν. 4354/2015 (Α’ 176) περί αποζημίωσης για εργασία καθ’ υπέρβαση του υποχρεωτικού
ωραρίου, σύμφωνα με τις οποίες επιτρέπεται η καθιέρωση με αμοιβή εργασίας πέραν του κανονικού ωραρίου
των υπαλλήλων Δημοσίου, Ο.Τ.Α. και Ν.Π.Δ.Δ. για την
αντιμετώπιση εκτάκτων εποχικών ή όλως απρόβλεπτων
υπηρεσιακών αναγκών, με τις οποίες καθορίζονται η
διαδικασία και οι προϋποθέσεις έγκρισης της καθιέρωσης εργασίας με αποζημίωση κατά τις νυχτερινές
ώρες ή κατά τις Κυριακές και εξαιρέσιμες ημέρες προς
συμπλήρωση της υποχρεωτικής εβδομαδιαίας του προσωπικού των ΟΤΑ Α’ βαθμού καθώς και τα όρια αμοιβής
αυτής καθώς και για την εξυπηρέτηση των αναγκών των
υπηρεσιών που λειτουργούν σε 18ωρη βάση ή όλες τις
ημέρες του μήνα.
3. Το άρθρο 176 του Κώδικα Κατάστασης Δημοτικών
και Κοινοτικών Υπαλλήλων (ν. 3584/2007, Α’ 143).
4. Την υπό στοιχεία 2/31029/ΔΕΠ/6.5.2016 εγκύκλιο
του Υπουργείου Οικονομικών - Γενικό Λογιστήριο του
Κράτους - Διεύθυνση Εισοδηματικής πολιτικής «Παροχή
Οδηγιών για την εφαρμογή των διατάξεων του Κεφαλαίου Β του ν. 4354/2015».
5. Τον Ο.Ε.Υ. του Μουσείου Νεοελληνικής Τέχνης, Δήμου Ρόδου (Β’ 841/1996).
6. Το γεγονός ότι για να αντιμετωπισθούν οι αυξημένες ανάγκες του Μουσείου Νεοελληνικής Τέχνης, Δήμου
Ρόδου, όπως η υλοποίηση πολιτιστικών εκδηλώσεων, η
υλοποίηση εικαστικών εκθέσεων, συνεδρίων και ανταλλαγών κρίνεται απαραίτητη η απασχόληση του προσω-
πικού πέραν του κανονικού ωραρίου, όπως και κατά τις
Κυριακές - εξαιρέσιμες ημέρες και νυχτερινές ώρες.
7. Την υπ’ αρ. 11/2024 (ΑΔΑ: 93Ι6ΟΛ9Φ-ΛΥΦ) απόφαση
του Διοικητικού Συμβουλίου του Μουσείου με την οποία
ψηφίστηκε ο Προϋπολογισμός του Μουσείου για το
οικονομικό έτος 2024, εγκρίθηκε με την υπ’ αρ. 95/2024
απόφαση του Δημοτικού Συμβουλίου του Δήμου Ρόδου,
η οποία επικυρώθηκε με την υπ’ αρ. 10534/11-4-2024
απόφαση της Γραμματέας της Αποκεντρωμένης Διοίκησης Αιγαίου.
8. Την υπ’ αρ. 45/04-03-2024 βεβαίωση περί ύπαρξης
πιστώσεων για την κάλυψη της προκαλούμενης δαπάνης
από τους ΚΑ 10-6012.04, 10-6051.01 του προϋπολογισμού του Μουσείου Νεοελληνικής Τέχνης, Δήμου Ρόδου.
9. Τα άρθρα 239 και 240 του ν. 3463/2006.
10. Την υπ’ αρ. 3/2024 απόφαση του Δημοτικού Συμβουλίου Ρόδου για σύσταση του Διοικητικού Συμβου-
λίου του Μ.Ν.Τ.Δ.Ρ. (ΑΔΑ: 6ΜΨΑΩ1Ρ-3ΝΨ) με την οποία
ορίζεται η κυρία Σουσάνα Ευαγγελία Καρδούλια, Πρόεδρος του Μουσείου Νεοελληνικής Τέχνης, Δήμου Ρόδου,
αποφασίζουμε:
Καθιερώνουμε κατ’ εφαρμογή των διατάξεων του άρθρου 20 του ν. 4354/2015 υπερωριακή εργασία για το
Α’ και Β’ εξάμηνο έτους 2024 για τον μόνιμο υπάλληλο
απασχόλησης, ως εξής:
1. Υπερωριακή απασχόληση μέχρι 22ης ώρας, έως 120
ώρες ανά εξάμηνο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2444/24.04.2024
2. Ημερήσια και νυχτερινή εργασία Κυριακών - εξαιρέσιμων ημερών, έως 96 ώρες ανά εξάμηνο.
3. Η κατανομή των ωρών απασχόλησης θα γίνεται κάθε
φορά ανάλογα με τις ανάγκες του Ν.Π.Δ.Δ. και χωρίς
να υπάρχει δυνατότητα αυξομείωσης μεταξύ των δύο
εξαμήνων.
Η δαπάνη για την αποζημίωση υπερωριακής εργασίας
και για την αποζημίωση εργασίας τις Κυριακές - εξαιρέσιμες ημέρες και νυχτερινές ώρες του μόνιμου υπαλλήλου,
για το Α’ και Β’ εξάμηνο έτους 2024, θα βαρύνει τον ΚΑ 106012.04 μέχρι του ποσού των 3.000 ευρώ και τον ΚΑ
10-6051.01 μέχρι του ποσού των 9.000,00 ευρώ του
προϋπολογισμού του Μουσείου Νεοελληνικής Τέχνης,
Δήμου Ρόδου οικονομικού έτους 2024.
Η παρούσα απόφαση ισχύει από τη δημοσίευση της
στην Εφημερίδα της Κυβερνήσεως και μέχρι 31/12/2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρόδος, 12 Απριλίου 2024
Η Πρόεδρος
ΣΟΥΣΑΝΑ - ΕΥΑΓΓΕΛΙΑ ΚΑΡΔΟΥΛΙΑ

[Source: 20240202444.pdf | Tokens: 29415]